नई दिल्ली: दीवाली के मौके पर रिलीज हुई अजय देवगन की हॉरर कॉमेडी 'गोलमाल अगेन' का बॉक्स ऑफिस पर कामयाबी भरा सफर जारी है. फिल्म ने भारत में पहले तीन दिन में 87.60 करोड़ रु. की कमाई कर ली है. फिल्म ने पहले दिन बॉक्स ऑफिस पर 30.14 करोड़ रु. कमाए थे जो इस साल ‘बाहुबलीः द कन्क्लूजन’ के बाद किसी भी फिल्म की सर्वाधिक कमाई थी. बाहुबली ने पहले दिन 40.75 करोड़ रु. उगाहे थे. गोलमाल अगेन ने दूसरे दिन 28.37 करोड़ रु. और तीसरे दिन 29.09 करोड़ रु. कमाए थे.